(1) Visai ieplūdes sistēmai jābūt ierīkotai paredzētajam izmantošanas nolūkam: — ja pastāv vērā ņemamas iedarbības risks uz motora jaudu, — attiecībā uz divtaktu motoriem, — ja izgatavotājs prasa, lai tas tiktu darīts. (2) Visai izplūdes sistēmai jābūt ierīkotai paredzētajam izmantošanas nolūkam: — ja pastāv vērā ņemamas iedarbības risks uz motora jaudu, — attiecībā uz divtaktu motoriem, — ja izgatavotājs prasa, lai tas tiktu darīts. (3) Ja izplūdes bremze ir motorā, droseļvārsts jātur pilnīgi atvērtā stāvoklī. (4) Ja vajadzīgs, degvielas padeves spiedienu var noregulēt tā, lai tiktu radīti spiedieni, kas pastāv motora izmantošanā noteiktam nolūkam (jo īpaši, ja izmanto “degvielas atdošanas” sistēmu). (5) ►M1 Radiatoram, ventilatoram, ventilatora sprauslai, ūdenssūknim un termostatam izmēģinājumu stendā jāatrodas cik vien iespējams tādā pašā relatīvajā stāvoklī citam pret citu kā tad, ja tie būtu transportlīdzeklī. Ja radiators, ventilators, ventilatora sprausla, ūdenssūknis un/vai termostats izmēģinājumu stendā atrodas stāvoklī, kas atšķiras no tā, ko tie ieņem transportlīdzeklī, tad jāapraksta to stāvoklis izmēģinājumu stendā un jāatzīmē testa ziņojumā. ◄ Regulators vai degvielas iesmidzināšanas iekārtas var saturēt ierīces, kuras var ietekmēt iesmidzinātās degvielas daudzumu. (6) Radiatoram, ventilatoram, ventilatora pārsegam, ūdenssūknim un termostatam izmēģinājumu stendā jāatrodas tādos pašos relatīvajos stāvokļos, kādos tie atrodas transportlīdzeklī. Dzesēšanas šķidruma cirkulācija jāpanāk tikai ar motora ūdenssūkņa palīdzību. Šķidruma dzesēšanu drīkst nodrošināt vai nu motora radiatorā, vai arī ārējā shēmā ar noteikumu, ka šīs shēmas spiediena zudums un spiediens pie sūkņa saglabājas pamatā tāds pats, kā motora dzesēšanas sistēmas spiediens. Radiatora žalūzijām, ja tādas ir, jābūt atvērtām. Ja ventilatoru, radiatoru un pārsega sistēmu nevar ērti piemontēt motoram, jānosaka atsevišķi un pareizā stāvoklī attiecībā pret radiatoru un pārsegu (ja tādu izmanto) piemontēta ventilatora patērētā jauda pie ātrumiem, kuri atbilst dažādam motora apgrieziena skaitam, ko izmanto motora jaudas mērīšanai, aprēķinu veicot pēc standarta parametriem vai pēc praktiskām pārbaudēm. Šī jauda, ko pieved pie 4.2. iedaļā definētiem atmosfēras standarta apstākļiem, jāatņem no pievestās jaudas. (7) Ja ir pievienots atslēdzamais vai progresējošais ventilators, testu drīkst veikt ar atvienotu atslēdzamo ventilatoru vai ar progresīvo ventilatoru, kas darbojas maksimālās buksēšanas režīmā. (8) Termostats drīkst būt pilnīgi atvērtā stāvoklī. (9) Ģeneratora minimālā jauda: ģeneratora jaudai jābūt tikai tik lielai, cik vajadzīgs to piederumu darbināšanai, kas ir obligāti nepieciešami motora darbībai. Ja ir vajadzīgs akumulatora pieslēgums, jāizmanto pilnībā uzlādēts akumulators labā stāvoklī. (10) Ar uzpūtes gaisu dzesējami motori jāpārbauda ar uzpūtes gaisa dzesēšanu, panākot to ar šķidrumu vai gaisu, bet, ja izgatavotājs to iesaka, gaisdzeses dzesētāju drīkst aizstāt ar izmēģinājumu stendu. Abos gadījumos jaudas mērījums pie visiem ātrumiem jāveic ar tādu pašu motora gaisa spiediena krišanos pāri uzpūtes gaisa dzesētājam izmēģinājumu stenda sistēmā, kā to norādījis visa transportlīdzekļa sistēmas izgatavotājs. (11) Pretpiesārņojuma ierīces var būt, piemēram, EGR izplūdes gāzes recirkulācijas sistēma, katalītiskais neitralizators, termoreaktors, sekundārā gaisa pievades sistēma un aizsardzības sistēma pret degvielas iztvaikošanu.